ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰላም ብሌን ዓይኒ እያ 24 መስከረም 2018 መግለጺ ስእሊ, ተፈላልዩ ዝጸንሐ ህዝቢ ብምርኻቡ ሓጎሱ ይገልጽ ውድብ ሕቡራት ሃገራት፡ ኣብ 2030 ኣብ መላእ ዓለም ከዐዉቶም ካብ ዝመደቦም ሸቶታት ዘላቒ ልምዓት፡ "ሰላም፣ ፍትሕን ድልዱል ትካላትን" ዝብል መልእኽቲ ሰላም ይርከቦም። ነዚ ዓንዲ ሑቐ ዝኾኑ ማሕበረ ቑጠባዊ ምዕባለታት ክምዝገቡ፣ መሰላት ድማ ክኽበሩ ምግባር ድማ፡ ዕዮ መንግስታት እተን ሃገራት ክኸዉን ከምዘለዎ ኣሚሙ። ሰላም፡ ንህዝብታት ዓለም ዘለዎ ዋጋን ትርጉምን ንዘይምዝንጋዕ ድማ፡ እቲ ዉድብ ዓመታዊ 21 መስከረም፡ "ዓለማዊ መዓልቲ ሰላም" ተባሂሉ ክኽበር ወሲኑ። ይኹን'ምበር፡ እዚ መባእታዊ ኣምር ህልዉናን ዘላቒ ምዕባለን ዝኾነ ሰላም፡ ብዝተፈላለዩ ማሕበረ ቑጠባዊ፣ ፖለቲካዉን ተፈጥሮኣዉን ጸገማት ስለዝጽሎ፡ ካብ ሃገራት ኣፍሪቃ፣ ኤሽያን ካልኦትን ብዙሓት ይመዛበሉ፤ ንህይወትካ ኣስጋኢ ብዝኾነ ጉዕዞ ድማ ይሞቱ ኣለዉ። "ሰላም ብመሰረቱ ዕረፍቲ'ዩ" "ሰላም መባእታዊ ኣምር ርዉየት፣ ጥዕናን ቅሳነትን'ዩ" ዝብሉ ፕሮፌሰር ጋይም ክብረኣብ፡ ኣብዚ ሕዚ እዋን ዝመጽእ ዘሎ ለዉጢ ፖለቲካዊ ኣሰላልፋታት ግና ነቲ ሰላማዊ ዝበሃል ዝነበረ ኩነት ክጸልዉዎ ከምዝጅምሩ ይዛረቡ። ዓኾዃይ ዓኾዃይ፡ ኲናተ ሞት ውጻእ - ሰላም ሰናይ ምጻእ!!!
